**TÁJÉKOZTATÓ**

**CSOPORT PROGRAMOK**

**SZENTÉLY LÁTOGATÁS**

Vendégvezetőnk fogadja az érkező csoportot, majd egy rövid tájékoztató következik Krisna-völgy létrejöttéről, az önfenntartó faluközösségünk működéséről és mindennapi életünkről. Vendégeink megtekinthetik az Európában egyedülálló, lenyűgöző indiai szentélyt, ahol színes festmények és az impozáns főoltár fogadja önöket, és vallásunk alapjaiba is betekintést nyerhetnek.

**KULTÚR KÓSTOLÓ -** INTERAKTÍV PROGRAMOK:

ZENE VARÁZSA – Tradicionális dallamok, felejthetetlen élmény…

Eredetei hangszerekkel kísért zenés bemutató, mely alatt egy indiai hangszer, a karatal kipróbálására is lehetőségük nyílik, a zenei előadás végén pedig egy egyszerű tánclépést is elsajátíthatnak, majd közös tánccal zárul a program.

KELET DIVATJA – Indiai ruhák világa…

Felpróbálhatják a hagyományos indiai ruhákat, hölgyek a színpompás szárit, urak pedig a dótit. Lehet fotókat is készíteni, majd a program egy közös zenéléssel, tánccal zárul.

ISTENI ÍZEK – Melegen ajánljuk…

Megismerkedhetnek a vegetáriánus főzés alapjaival és egy indiai lepénykenyeret – puri – is elkészítünk közösen, amit aztán el is fogyaszthatnak vendégeink.

LÉLEK HANGJA – Feltöltődés a béke szigetén…

Bevezetés a mantrázás és a meditáció filozófiájába és gyakorlatába. Tapasztalják meg a meditáció jótékony hatását, melyhez, ha kedvet kaptak, a mindennapjaikban is hasznosíthatnak.

**BARANGOLÁS KRISNA-VÖLGYBEN -** SZABADTÉRI TÚRÁK:

KRISNA-VÖLGYI KÖRSÉTA

Vezetővel ellátogatnak a birtok főbb helyszíneire, megtekintik az ökoiskolát, a tehénvédelmi központot és a biokertészetet, ahol számos érdekes ismerettel gazdagodhatnak.

ÖKO TANÖSVÉNY TÚRA

A birtok bejárása vezetővel a tanösvény túra útvonalán, mely a recepció épületét köti össze a templom főépületével. A túrán megismerkedhetnek Krisna-völgy ökológiai gazdálkodásával és környezettudatos életmódjával. A kirándulás állomásai: nádgyökérzónás víztisztító rendszer, megújuló energiaforrások, tehénvédelem és ökrös munka, ökoiskola, fenntartható mezőgazdaság, biokertészet és szentély látogatás.

**MINDEN CSOPORT PROGRAM TARTALMAZZA A SZENTÉLYLÁTOGATÁST**

**ÉTKEZÉSEK CSOPORTOK RÉSZÉRE**:

*Ételkóstoló tartalma: bundában sült zöldség (pakora), pikáns mártás (csatni), indiai darapuding (halava), rózsavizes limonádé (nimbu pani)*

*Ebéd tartalma: zöldséges egytálétel (szabdzsi), köret (jázmin rizs), bundában sült zöldség (pakora), pikáns mártás (csatni), indiai lepénykenyér (puri)*

*A menük változtatási jogát fenntartjuk!*

Éttermünk ezen kívül számos különleges édességgel és csemegével várja vendégeinket.

Ajándékboltunkban a füstölők, ékszerek, indiai kozmetikumok, fűszerek és ruhák mellett Krisna-völgy kézműves és biotermékeit is megtekinthetik, megvásárolhatják.

Amennyiben egyéni kívánság szerinti programot szeretnének rendelni, érdeklődjenek elérhetőségeinken (Papp Krisztina 30/4363-900, info@krisnavolgy.hu)